ایران کے صدر مملکت:

بارہ بہمن تاریخ ایران کا یادگار دن ہے

ایران کے صدر نے کہا ہے کہ امام خمینی رح کی ایران واپسی کا دن، تاریخ ایران کا ایک اہم اور ہمیشہ یادگار رہنے والا دن ہے۔

خبر کا کوڈ: ۴۲۶۰۳۹

تاریخ: ۰۱ ارديبهشت ۲۰۱۷ - ۱۳:۴۴

رسا نیوز ایجنسی کی رپورٹ کے مطابق، صدر مملکت ڈاکٹر حسن روحانی نے منگل کے روز صوبے البرز میں اہم شخصیات اور عوام سے اپنے خطاب میں عشرہ فجر کی مبارک باد پیش کرتے ہوئے کہا کہ ایرانی تاریخ میں بارہ بہمن کا دن، تمام ایرانیوں کی آزادی و امید کا ایک ایسا دن ہے جو امام خمینی رح نے ایرانی عوام کو تحفے کے طور پر پیش کیا ہے۔

ڈاکٹر حسن روحانی نے ایٹمی معاہدے کو ایرانی قوم کی استقامت و مزاحمت اور رہبر انقلاب اسلامی کی ہدایات کا نتیجہ قرار دیا اور کہا کہ ایٹمی معاہدے پر نئے امریکی صدر کی برہمی کی وجہ، اس معاہدے میں یورینیم کی افزودگی سے متعلق ایران کے حق کو تسلیم کیا جانا ہے۔

صدر مملکت نے کہا کہ ایٹمی معاہدے پر دستخط ہونے کے ایک سال کے دوران اسلامی جمہوریہ ایران نے قابل ذکر اہمیت کی حامل کامیابیاں حاصل کی ہیں۔/۹۸۸/ ن۹۴۰